L'EPA obri la inscripció per a alumnes matriculats el curs anterior
15 de juny de 2020

El Centre Municipal de FPA iniciarà dilluns que ve 22 de juny el primer període ordinari d'admissió i inscripció per al curs 2020/2021, dirigit a persones ja inscrites en el Centre durant aquest any acadèmic amb dret a promoció en qualsevol curs.

D'aquesta manera els antics alumnes poden, fins al dijous 2 de juliol, realitzar la inscripció els dilluns i dimecres al matí de 10.30 a 13 hores i els dimarts i dijous a la vesprada de 17.30 a 20 hores. Això sí, hauran d'acudir al centre educatiu seguint les mesures d'higiene i de prevenció enfront del COVID-19, com l'ús obligatori de màscara, acudir amb bolígraf propi, respectar la distància de seguretat de 2 metres en l'entrada i l'eixida i respectar l'espera del torn en les zones designades com a tal, degudament delimitades i senyalitzades. L'EPA, a més disposarà de mampares o pantalles de protecció en els llocs d'atenció i cartells informatius sobre aquest tema.

Com altres anys, l'oferta educativa estarà composta per cursos d'educació bàsica com ara Alfabetització-Neolectors, Educació de Base i GES, cursos d'accés a Cicles Formatius de Grau Mitjà i Superior i preparació per a les proves lliures d'Educació Secundària i idiomes com ara Valencià i Castellà per a estrangers.